**Prezentācijas „Kūlas ugunsgrēku bīstamība”**

**(materiāls bērniem un jauniešiem, sākot no 5.klases)**

**slaidu piezīmes**

Prezentācija paredzēta bērniem un jauniešiem, sākot no 5. klases. Tajā atspoguļota informācija par kūlas ugunsgrēkiem.

Galvenās tēmas:

* kas ir kūlas ugunsgrēks;
* ko darīt, lai nebūtu kūlas ugunsgrēku;
* ko darīt, ja esi pamanījis kūlas ugunsgrēku;
* kūlas ugunsgrēku bīstamība.

**1.slaids. Titullapa**

* Šo prezentāciju izveidojis Valsts ugunsdzēsības un glābšanas dienests un tā ir domāta bērniem un jauniešiem, sākot no 5.klases. Iepazīstoties ar to, Tu uzzināsi, kas ir kūlas ugunsgrēks, kā Tu vari novērst savas mājas tuvumā, kā arī uzzināsi, kā rīkoties situācijā, ja redzi, ka izcēlies kūlas ugunsgrēks.

**2. slaids. Kas ir kūlas ugunsgrēks?**

* Kūla ir sausā zāle, kas pavasarī palikusi no iepriekšējā rudens, kad tā nav bijuši nopļauta. Kad sausā zāle aizdegas, uguns ļoti ātri izplešas un deg ļoti lielas teritorijas.
* Lai saprastu, ka kūlas ugunsgrēks var ļoti strauji palikt liels, aicinām noskatīties šo video, kur redzams, ka bērnu neapdomības dēļ, izceļas ugunsgrēks: <https://www.youtube.com/watch?v=hVobleZddWc&t=6s>

**3. slaids. Ja esi pamanījis kūlas ugunsgrēku:**

* Ja Tu esi pamanījis kūlas ugunsgrēku – nekavējoties zvani 112! Ja tev pašam nav telefona, tad meklē kādu pieaugušo, kas varētu piezvanīt 112 un izsaukt ugunsdzēsējus glābējus!
* Kūlas ugunsgrēki ir neprognozējami – tie var ļoti strauji izplatīties, īpaši saulainā un vējainā laikā. Tādēļ, ja redzi kūlas ugunsgrēku, nekavējoties zvani 112! Nefotografē, nefilmē, bet ziņo ugunsdzēsējiem glābējiem!

**4. slaids. Kūlu dedzināt ir aizliegts!**

* Kūlas dedzināšana ir aizliegta un sodāma rīcība!
* Tā apdraud cilvēku veselību un dzīvību, īpašumu, kā arī tā rada būtisku kaitējumu dabai!

**5.slaids. Kūlas dedzināšana ir sodāma rīcība**

* Naudas sods par ugunsdrošības prasību neievērošanu fiziskajai personai ir no 30 līdz 280 euro, bet juridiskajai personai — no 280 līdz 1400 euro (tai skaitā ir jāveic pasākumus, lai teritorijā nenotiktu kūlas vai zāles degšana).
* Naudas sods par kūlas dedzināšanu ir no 280 līdz 700 euro.
* VUGD sadarbojas ar Lauku atbalsta dienestu, kuram sūta informāciju par kūlas degšanas vietām. Ja ir degusi kūla, zemes īpašniekiem tiek samazināts Eiropas Savienības platību maksājums.

**6.slaids. Kūlas ugunsgrēku dzēšana ugunsdzēsējiem glābējiem ir fiziski smags un ilgstošs darbs!**

* Kūlas ugunsgrēkiem ir raksturīgas lielas degšanas platības, dzēšana pārsvarā iespējama tikai ar rokām. Uz vietām, laukiem, kur kūla deg, nereti ceļi ir neizbraucami.

**7.slaids. Ar ko dzēš kūlas ugunsgrēkus?**

* Kūlas ugunsgrēki bieži ir lieli un lielākoties tos dzēš ar rokām – izmantojot instrumentus attēlos.

**8.slaids. Ar ko dzēš kūlas ugunsgrēkus?**

* Kūlas ugunsgrēki bieži ir lieli un lielākoties tos dzēš ar rokām – izmantojot instrumentus attēlos.

**9.slaids. Kūlas ugunsgrēkos izmantot arī dronus**

* Ugunsdzēsēju glābēju tehnika attīstās un mūsdienās izmanto arī dronus, ar kuriem no augšas var redzēt ugunsgrēka teritorija. Tas ir svarīgi, jo var redzēt, vai uguns tuvojas ēkām. Tāpat, var gadīties, ka ar dronu ieraudzīs cilvēku, kurš sauso zāli ir aizdedzinājis un būs iespējams šo cilvēki sodīt.

**10.slaids. Parūpējies, lai kūla nedeg tavā īpašumā**

* Ugunsdrošības noteikumi nosaka, ka ikvienas personas pienākums ir nepieļaut ugunsgrēka izcelšanos vai darbības, kas var novest pie ugunsgrēka. Arī Tu esi atbildīgs, lai tavā pagalmā, tavā īpašumā neizceltos ugunsgrēks.
* Teritorijas sakopšana ir jāveic pastāvīgi – regulāri to attīrot no atkritumiem un teritoriju ap ēkām 10 metrus platā joslā attīra no sausās zāles un nenovākto kultūraugu atliekām.

**11.slaids. Statistika**

* Kūlas ugunsgrēki tiek dzēsti katru pavasari
* To daudzums ir atkarīgs no vairākiem apstākļiem – to skaitā – laika apstākļiem.
* Jo saulaināks un vējaināks, jo vairāk kūlas ugunsgrēku.

**12.slaids. Atceries! Redzi kūlas ugunsgrēku – zvani 112!**

* Situācijās, kad iedzīvotāji pamana kūlas ugunsgrēku, nekavējoties ir jāzvana VUGD uz tālruni 112 un jānosauc precīza adrese vai pēc iespējas precīzāk jāapraksta vieta, kur izcēlies ugunsgrēks, kā arī ir jānosauc savs vārds, uzvārds un telefona numurs, un jāatbild uz dispečera jautājumiem.
* Svarīgi ir pēc iespējas ātrāk paziņot ugunsdzēsējiem par izcēlušos ugunsgrēku, lai viņi varētu savlaicīgi ierasties notikuma vietā, pirms vēl liesmas būs izplatījušās lielā platībā.

**13. slaids. Paldies par uzmanību!**

* Paldies par uzmanību! Ja vēlies uzzināt vairāk par drošību, meklē informāciju mūsu mājas lapā – www.vugd.gov.lv.
* Papildus vari noskatīties šo video, kur redzams, cik bīstams ir kūlas ugunsgrēks:

<https://www.youtube.com/watch?v=C2znuuy_q_M>